Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: ellátásáról szóló 1991. évi IV. törvény (a továbbiakban:
Paragraph Index: 16

8. § Az Flt. 10/A. §-ának (1) bekezdése helyébe a következő rendelkezés lép: „(1) A MAT tagjait a munkaadók képviselői tekintetében az OMT-ben képviselettel rendelkező országos munkaadói szövetségek, a munkavállalók képviselői tekintetében az OMT-ben képviselettel rendelkező országos munkavállalói szövetségek jelölik, egyéb megegyezés hiányában az általuk képviseltek részéről teljesített munkaadói, illetve munkavállalói járulékfizetés arányának figyelembevételével. A MAT tagjait a gazdasági miniszter bízza meg, valamint hívja vissza. A Kormány képviseletét ellátó tagok közül a megbízásra, illetőleg a visszahívásra két-két tag esetében a gazdasági miniszter és az oktatási miniszter, egy-egy tag esetében a szociális és családügyi miniszter és a pénzügyminiszter tesz javaslatot.”

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes